# Herbert Copeland

|  |
| --- |
| Herbert Faulkner Copeland |
| biológ |
| Dielo |
| Polia pôsobnosti | systém živých organizmov |
| Známy vďaka | ustanovenie ríše Monera |
| Významné práce | *The Classification of Lower Organisms* (1956) |
| Autorská skratka (botanika) | H.F.Copel. |
| Osobné informácie |
| Narodenie | 21. máj 1902 Chicago, Illinois, Spojené štáty |
| Úmrtie | 15. október 1968 (66 rokov) Kalifornia, Spojené štáty |
| Štátna príslušnosť | Spojené štáty |
| Národnosť | americká |
|

|  |  |
| --- | --- |
|  |  Biografický portál |

 |

**Herbert Faulkner Copeland** (autorská skratka: **H.F.Copel.**; \* 21. máj 1902, Chicago, Illinois, Spojené štáty – † 15. október 1968, Kalifornia, Spojené štáty) bol americký biológ, ktorý vo svojej monografii *The Classification of Lower Organisms* (1956) zverejnil novú klasifikáciu živých organizmov na štyri ríše: Mychota (Monera), Protoctista (Protista), Plantae a Animalia. Jeho otcom bol americký botanik a agronóm Edwin Copeland.

## Copelandova klasifikácia živých organizmov

H. F. Copeland sa vo svojej klasifikácii značne inšpiroval prácami nemeckého biológia Ernsta Haeckela. Navrhol však preklasifiovať Haeckelom udávaný podkmeň Monera na ríšu (Mychota) s oddôvodnením, že spadajúce organizmy: *„sú pomerne málomodifikovanými potomkami onej jedinej formy života, ktorá sa na Zemi objavila, a absenciou nuklea sa značne líšia od ostatných organizmov.“* Živé organizmy tak rozdelil do štyroch ríš, pomenovaných ako Mychota, Protoctista, Plantae a Animalia.

Americká zoologička Libbie Henrietta Hymanová kritizovala, že H. F. Copeland vo svojej klasifikácii použil menej zvyčajné mená miesto zaužívaných. Veľmi negatívne zhodnotila, že zahrnul do ríše Protoctista všetky riasy (Algae) s výnimkou siníc (Cyanophyta), prvokov (Protozoa) a húb (Fungi). *„Prvoky tak nie sú pokladané za živočíchy, čo by neakceptoval žiaden zoológ. V skutku nevidno opodstatnenie takého zvláštneho zmiešania* [organizmov]*, čo samozrejme nie je novinkou a bolo predstavené Haeckelom pod menom Protista...“*

| Komparácia Copelandovej klasifikácie s ostatnými na úrovni ríš (a domén) |
| --- |
| Linnaeus 1735 2 ríše | Haeckel 1866 3 ríše | Chatton 1937 2 ríše | **Copeland** 1956 4 ríše | Whittaker 1969 5 ríš | Woese et al. 1977 6 ríš | Woese et al. 1990 3 domény |
|  | Protista | Prokaryota | Mychota | Monera | Eubacteria | Bacteria |
| Archaebacteria | Archaea |
| Eukaryota | Protoctista | Protista | Protista | Eukarya |
| Vegetabilia | Plantae | Fungi | Fungi |
| Plantae | Plantae | Plantae |
| Animalia | Animalia | Animalia | Animalia | Animalia |

## Výberová personálna bibliografia

* Copeland, Herbert Faulkner (1956), *The Classification of Lower Organisms*, Palo Alto, CA: Pacific Books, OCLC 477890,
* Copeland, Herbert F. (1938), „The Kingdoms of Organisms“, *The Quaterly Review of Biology* 13 (4): 383-420, Dec. 1938, ISSN 0033-5770,

## Poznámky

## Referencie

## Použitá literatúra

Publikované dokumenty
* „Herbert F. Copeland[nefunkčný odkaz]“, *California Death Index, 1940 – 1997*. State of California.

Monografie
* Copeland, Herbert F. (1938), „The Kingdoms of Organisms“, *The Quaterly Review of Biology* 13 (4): 383-420, Dec. 1938, ISSN 0033-5770,
* Sapp, Jan (2005), *Microbial Phylogeny and Evolution : Concepts and Controversies*, New York, NY: Oxford University Press, ISBN  0198037775,

Články v časopisoch
* Copeland, Herbert Faulkner (1956), *The Classification of Lower Organisms*, Palo Alto, CA: Pacific Books, OCLC 477890,
* Hyman, L. H. (1957), „The Classification of Lower Organisms. by Herbert Faulkner Copeland“, *The Quaterly Review of Biology* 32 (1): 58-59, Mar. 1957, ISSN 0033-5770,

Heslá v encyklopédiách
* Brondz, I. (2014), „Classification of the Basidiomycota“, in Batt, Carl A.; Tortorello, Mary-Lou, *Encyclopedia of Food Microbiology*, Vol. 3 (2. vyd.), London: Academic Press, str. 20, ISBN  0123847300 Chybné ISBN

Internetové stránky
* *International Plant Names Index*, c2005,  dost. 2015-08-05

## Externé odkazy

* Personálna bibliografia v katalógu WorldCat
* Autorský záznam v katalógu Library of Congress